CELEX: E2015J0014
Language: el
Date: 2016-04-19 00:00:00
Title: Απόφαση του Δικαστηρίου, της 19ης Απριλίου 2016, στην υπόθεση E-14/15 — Holship Norge AS κατά Norsk Transportarbeiderforbund (Άρθρα 31, 53 και 54 ΕΟΧ — Δίκαιο ανταγωνισμού — Συλλογικές συμβάσεις — Συλλογική δράση — Ελευθερία εγκατάστασης)

2.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 33/7
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 19ης Απριλίου 2016
   στην υπόθεση E-14/15
   Holship Norge AS κατά Norsk Transportarbeiderforbund
   (Άρθρα 31, 53 και 54 ΕΟΧ — Δίκαιο ανταγωνισμού — Συλλογικές συμβάσεις — Συλλογική δράση — Ελευθερία εγκατάστασης)
   (2017/C 33/06)
   Στην υπόθεση E-14/15, Holship Norge AS κατά Norsk Transportarbeiderforbund – ΑΙΤΗΣΗ προς το Δικαστήριο, βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, η οποία υποβλήθηκε από το νορβηγικό Ανώτατο Ακυρωτικό Δικαστήριο (Norges Høyesterett) σχετικά με την ερμηνεία της συμφωνίας ΕΟΧ, και ιδίως των άρθρων 31, 53 και 54, το Δικαστήριο, αποτελούμενο από τους Carl Baudenbacher, πρόεδρο και εισηγητή δικαστή, Per Christiansen και Páll Hreinsson, δικαστές, εξέδωσε απόφαση, στις 19 Απριλίου 2016, το διατακτικό της οποίας έχει ως εξής:
   
               1.
            
            
               Η απαλλαγή από τους κανόνες περί ανταγωνισμού του ΕΟΧ που εφαρμόζονται στις συλλογικές συμβάσεις δεν καλύπτει την αξιολόγηση του κανόνα πρόσληψης προτεραιότητας, όπως του εξεταζόμενου, ή τη χρήση απαγόρευσης κατά χρήστη του λιμένα προκειμένου να γίνει αποδεκτή συλλογική σύμβαση, όταν η εν λόγω αποδοχή συνεπάγεται ότι ο χρήστης του λιμένα οφείλει να δίνει προτεραιότητα στην αγορά υπηρεσιών φόρτωσης και εκφόρτωσης από χωριστή εταιρεία, όπως η εξεταζόμενη διοικητική υπηρεσία, αντί να χρησιμοποιεί τους δικούς της υπαλλήλους για την ίδια εργασία.
            
         
               2.
            
            
               Τα άρθρα 53 και 54 της συμφωνίας για τον ΕΟΧ μπορούν να εφαρμόζονται χωριστά ή από κοινού σε ένα σύστημα όπως το εξεταζόμενο.
            
         
               3.
            
            
               Εάν λιμένας, όπως ο εξεταζόμενος, δεν θεωρηθεί σημαντικό τμήμα του εδάφους του ΕΟΧ, πρέπει να ληφθούν υπόψη παρόμοια ή αντίστοιχα συστήματα διοικητικών υπηρεσιών, που υφίστανται ενδεχομένως σε άλλους λιμένες, προκειμένου να καθοριστεί κατά πόσο η δεσπόζουσα θέση καλύπτει το έδαφος στο οποίο εφαρμόζεται η συμφωνία για τον ΕΟΧ ή σημαντικό μέρος αυτού.
            
         
               4.
            
            
               Απαγόρευση, όπως η εξεταζόμενη, που αποσκοπεί στην αποδοχή συλλογικής σύμβασης οποία προβλέπει ένα σύστημα που περιλαμβάνει ρήτρα προτεραιότητας, ενδέχεται να αποθαρρύνει ή ακόμη και να αποτρέψει την εγκατάσταση εταιρειών από άλλα κράτη του ΕΟΧ και ως εκ τούτου συνιστά περιορισμό της ελευθερίας εγκατάστασης δυνάμει του άρθρου 31 της συμφωνίας για τον ΕΟΧ.
            
         
               5.
            
            
               Η αξιολόγηση δεν επηρεάζεται ουδόλως από το κατά πόσον υφίσταται περιορισμός εάν οι ανάγκες της εταιρείες σε υπηρεσίες φόρτωσης και εκφόρτωσης αποδειχθούν ιδιαίτερα περιορισμένες και/ή σποραδικές.
            
         
               6.
            
            
               Σε μια κατάσταση όπως αυτή στο πλαίσιο της κύριας διαδικασίας, δεν έχει καμία σημασία για την αξιολόγηση της νομιμότητας του περιορισμού το ότι η εταιρεία, επί της οποίας επιβάλλεται η απαγόρευση, εφαρμόζει άλλη συλλογική σύμβαση σε σχέση με τους δικούς της λιμενεργάτες.